म्याड्रिड (एजेन्सी) - लियोनल मेसीं मंगलवाः बार्सिलोनाया नितिं थःगु ७०० गु गोल यात, तर थःगु टिमयात त्याके धाःसा मफुत । स्पेनी ला लिगाय् बार्सिलोना क्याम्प न्युखय् एटलेटिको म्याड्रिड नाप २-२ या बराबरी म्हितल । थ्व लिच्वःया कारणं बार्सिलोनाया उपाधि सम्भावना कमजोर जूगु दु । आः यिल म्याड्रिडं बुधवाः गेटाफेयात बुकाः शीर्ष स्थानय् प्यंगु ल्याःया अग्रता कायेफइ ।
लन्डन - पोर्चुगाली कासामि ब्रुनो फर्नान्डेसया निगू गोलया ग्वाहालिं म्यानचेस्टर युनाइटेडं मगलवाः ब्राइटनयात ३-० बुकल । थ्व कासा त्यायेवं म्यानचेस्टर लिग धलखय् न्यागूगु थासय् थ्यंगु दु । मेगु सिजन प्रतिबन्धया कारण निगूगु थासय् च्वंगु म्यानचेस्ट सिटीं युरोपय् म्हितिगु सम्भावना कम जुगुलिं थ्व पालय् न्यागूगु थासय् लाःगु टिमया नं च्याम्पियन्स लिग म्हितिगु सम्भावना दु ।
मिलान - युभेन्ट्सं इटालीया सिरी ए मंगलवाः जेनोआयात ३-१ बुकल व लिगया शीर्ष स्थानय् प्यंगु ल्याःया अग्रता काल । युभेन्ट्सया नितिं पउल डेबेला, क्रिस्टियानो रोनाल्डो व डगलस कोस्टां गोल याःगु खः । युभेन्ट्सया ७२ ल्याः जूगु दु । मंगलवाःया मेगु कासाय् निगूगु थासय् च्वंगु लाजियों टुरिनयात २-१ बुकल ।
